Diari Oficial de la Generalitat Valenciana


Sumari del DOGV 8642, del 25-09-2019 (2019/9013)

RESOLUCIÓ de 22 de setembre de 2019, de la Presidència de la Generalitat, de concessió del Premi President i dels premis Generalitat Fogueres 2019.
---------------------------------------------------------------------------------------------------------------------------------------------------

### Dades del document

Número de DOGV
:   8642

Data del DOGV
:   25-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9013


Data del document
:   22-09-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 22 de setembre de 2019, de la Presidència de la Generalitat, de concessió del Premi President i dels premis Generalitat Fogueres 2019. [2019/9013]  
El Decret 12/2018, d'11 de juny, del president de la Generalitat (DOGV 8318, 15.06.2018), va crear el Premi President i els premis de la Generalitat a les Fogueres, amb el desig de contribuir al lluïment més gran i a la consolidació de les tradicionals festes de les Fogueres.  
Mitjançant la Resolució de 15 de maig de 2019, de la Presidència de la Generalitat (DOGV 8556, 27.05.2019), es van convocar el Premi President i els premis Generalitat a les Fogueres 2019.  
Vist l'apartat quart de l'esmentada resolució de convocatòria, que disposa que la Federació de Fogueres de la Ciutat d'Alacant, les entitats i ajuntaments competents en la matèria, així com les entitats guanyadores dels premis, notificaran a la Subdirecció General d'Organització i Coordinació, en el termini de dos mesos a partir del dia 24 de juny, festivitat de Sant Joan, l'obtenció dels respectius premis creats en l'esmentat decret.  
Vista la documentació remesa dins de l'esmentat termini, i d'acord amb l'apartat cinqué de la resolució de convocatòria, resolc:  
1. Concedir el Premi President de la Generalitat a la Foguera La Ceràmica, com a guanyadora de la categoria especial de la ciutat d'Alacant, per la quantitat bruta de cinc mil euros (5.000 ?), a la qual es practicaran els descomptes i retencions que li siguen aplicables.  
2. Concedir el Premi Generalitat a l'artista Vicente Llácer Rodrigo (empresa Fallas Vicente Llácer Rodrigo, SL), com a autor de la foguera guanyadora de la categoria especial d'Alacant de l'any 2019, per la quantia bruta de cinc mil euros (5.000 ?), a la qual es practicaran els descomptes i retencions que li siguen aplicables.  
3. Concedir els premis Generalitat a les fogueres guanyadores en cada categoria ?excepte categoria especial- de la ciutat d'Alacant per una quantia bruta, per a cadascuna d'aquestes, de mil euros (1.000 ?), a la qual es practicaran els descomptes i retencions que li siguen aplicables i que resulten les següents:  
Categoria primera: Esplanada  
Categoria segona: Baver - Els Antigons  
Categoria tercera: Plaça de Santa Maria  
Categoria quarta: Calderón de la Barca - Plaça d'Espanya  
Categoria cinquena: Sant Anton Alt  
Categoria sisena A: Gran Via - Garbinet  
Categoria sisena B: Nou Alipark  
4. Concedir el Premi Generalitat a les fogueres guanyadores o úniques en municipis de la Comunitat Valenciana de més de 20.000 habitants, excepte la ciutat d'Alacant, per una quantia bruta, per a cadascuna d'aquestes, de mil euros (1.000 ?), a la qual es practicaran els descomptes i retencions que li siguen aplicables i que resulten les següents:  
- Benidorm: la Cala  
- Torrevieja: Molino del Calvario  
- Xàbia: Ajuntament  
- Sant Vicent del Raspeig: Las Acacias  
5. Concedir el Premi Generalitat a les fogueres guanyadores o fogueres úniques en municipis de la Comunitat Valenciana de menys de 20.000 habitants per una quantia bruta, per a cadascuna d'aquestes, de cinc-cents euros (500 ?), a la qual es practicaran els descomptes i retencions que li siguen aplicables i que resulta la següent:  
- Guardamar del Segura: Grup Foguerer Els Milotxes  
6. L'import total del premis ascendix a 21.500 - (vint-i-un mil cinc-cents euros) i s'abonarà amb càrrec a l'aplicació pressupostària 71.44.18.096.96.2, línia S0693000, del pressupost de la Generalitat per a l'exercici 2019. Aquest programa 111.70 correspon a la Sotssecretaria de Presidència segons la Llei 28/2018, de pressupostos de la Generalitat per a l'exercici 2019.  
7. La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones i entitats premiades, d'acord amb l'article 5 de l'esmentat Decret 12/2018.  
  
8. Les entitats i persones premiades en aquesta resolució, en el termini d'un mes a comptar des de la publicació d'aquesta resolució, en el cas que no hagueren efectuat la comunicació en els termes assenyalats en l'article 4.2 del Decret 12/2018, hauran de presentar, emplenat, el document que s'inclou com a annex de l'esmentat decret, i la documentació que s'hi indica a excepció de l'acreditació d'haver obtingut el premi, en el Registre General de la Presidència de la Generalitat, carrer d'En Bou, 9-11, de València, o en qualsevol dels registres i oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Una còpia del document susdit, una vegada presentat en qualsevol dels registres indicats, es remetrà, en format PDF i sense la documentació addicional, a l'adreça de correu electrònic area\_de\_yytolijuvqmr@ybe.oe.  
La concessió del premi comportarà l'autorització de les persones i entitats premiades perquè la Subdirecció General d'Organització i Coordinació obtinga directament dels òrgans administratius corresponents l'acreditació d'estar al corrent de les obligacions tributàries i amb la Seguretat Social, i en aquest cas, les entitats premiades no hauran d'aportar els corresponents certificats. No obstant això, les persones i entitats beneficiàries del premi podran denegar aquest consentiment assenyalant aquesta opció en el document esmentat. En aquest supòsit, hauran d'aportar els corresponents certificats emesos per l'Agència Estatal d'Administració Tributària, la Conselleria d'Hisenda i Model Econòmic i la Tresoreria General de la Seguretat Social expressius d'estar al corrent en el compliment de les obligacions fiscals i amb la Seguretat Social.  
Contra aquesta resolució, que posa fi a la via administrativa segons l'article 5 del Decret 12/2018, d'11 de juny, s'hi podrà interposar un recurs de reposició o bé s'hi podrà interposar directament un recurs contenciós administratiu, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de setembre de 2019.- El sotssecretari: Emili Josep Sampio Morales.